Hør podcasten her - eller der hvor du normalt hører podcast. -	Det var så vildt, at Ekstra Bladet fået fat i historien samme aften. Det afslører AaBs dobbelte danske mester, og en af klubbens største profiler nogensinde, i podcasten ’Tredje Halvleg med Brix & Jørgensen.’ For første gang i flere år fortæller den tidligere anfører om den tragiske historie, hvor en depression førte til, at hans far tog sit eget liv. Dengang valgte han – ikke i Ekstra Bladet - men i en artikelserie i Jyllands-Posten at stå frem og bryde tabuet omkring det. -	Jeg er glad for vi gjorde det. Selvom det var lidt barsk at skulle åbne så meget op, fortæller Thomas Augustinussen i dag, godt ti år efter. Han havde et privat forhold til journalisten bag artikelserien, Dan Philipsen, der i dag er håndboldredaktør på TV2 Sport. For artiklerne blev både journalisten hædret , men også Augustinussen blev hyldet for at stå frem. -	Det er jo ekstremt vigtigt (at snakke om det, red.), siger han i podcasten. Nu kender jeg Dan Philipsen personligt, så det er ikke hvem-som-helst man åbner op for. Vi har også snakket i familien om, at det var fint nok at få ud. Talt med mange om det siden Siden karrierestoppet har ’Augu’, der har lagt navn til en isbjørn i Aalborg Zoo, solgt forsikringer for Tryg. Han var kortvarigt tilbage i fodboldstøvlerne, da han sagde ja til at hjælpe hjerteklubben som assistenttræner forrige sæson. Dog kun i et halvt år, så var det tilbage til at sælge forsikringer. Selvom han stadig taler om fodbold og AaB med mange – og er stolt over det – så var mange også åbne for at tale om det svære i livet, da han fortalte om faderens selvmord. -	Jeg har snakket med mange, som har taget rigtig godt imod artikelserien, og mange har åbnet op. Mange har sagt, at det har hjulpet dem med deres forhold til deres far. Hvis bare det har hjulpet en til, at det ikke skulle ske for dem, er det helt fantastisk. Og jeg er sikker på, at det har hjulpet mere end én. I podcast-studiet fortæller vært Simon Brix Frederiksen, at han som ung dreng selv havde Augustinussens far som fodboldskoletræner. Og mindes det med glæde. -	Det er jeg utrolig stolt over, at han kunne give noget på kort tid til rigtig mange, siger Thomas Augustinussen og fortæller, at efter faderens død, kom det bag på ham, hvor tabuiseret emnet var. -	Jeg var meget uvidende om sygdommen depression. I starten troede jeg mest, det var stress, min far havde, siger han og kalder det ’tabubelagt’. Det siger noget om, hvor meget sygdommen tog over på min far. Det var ikke ham – det var sygdommen, fortæller han. Og årsagen til at han selv fik lov at fortælle den dybt personlige og private historie dengang - og ikke Ekstra Bladet? Det kan tilskrives Lynge Jakobsen, AaBs daværende sportschef. -	Det siger jo lidt om den verden, vi lever i med nyheder. Og der er jeg dybt taknemmelig for, at Lynge Jakobsen endnu engang trådte til for at passe på alle sine børn og fik stoppet den historie, lyder det afslutningsvis. Du kan også høre om AaB-profilens tilbud fra en dansk storklub, hvorfor han sagde nej og en sort dominatrix-maske, som ’Augu’ som truppens selvudnævnte prankster, delte et billede af. Download eller lyt og se podcasten på Spotify, Youtube eller der hvor du normalt får din podcastfix.

Referat:
I forbindelse med Thomas Augustinussens fars selvmord for at godt ti år siden, er AaB-legenden stadig taknemmelig for, at en anden AaB-legende viste sit værd – igen-igen.